себе си не е достатъчно, за да се установи наличието на упълномощаване или възлагане“.
 (403)
 В това отношение следва да се отбележи, че, както е посочено и в съображения 394—397 и 404 по-долу, заключението във връзка с упълномощаването и възлагането не се основава на наблюдаваното при Bafang различие в цените. Този елемент се счита по-скоро за следствие, отколкото за основание за подобно упълномощаване и възлагане. С оглед на гореизложеното въпросното твърдение беше отхвърлено.
 (404)
 Комисията използва и отраслов доклад относно двигателите за електрически велосипеди в Китай — „Доклад относно пазарното търсене и инвестициите в отрасъла за производство на двигатели за електрически велосипеди в Китай, 2018—2023 г.“, изготвен от YuboZhiye Market Consulting (45). Съгласно описанието на уебсайта докладът „се основава на данните, предоставени от изследователите на YuboZhiye в съответствие с националните статистически агенции, базите данни за мониторинг на пазара, отрасловите асоциации (учени), отделите за статистически данни относно вноса и износа, изследователските институти и други институции“. Докладът, който е публично достъпен, показва, че вносът на двигатели за велосипеди сам по себе си е представлявал едва под 10 % от вътрешните продажби през 2017 г. Поради това Комисията счита, че участниците на вътрешния пазар категорично определят цените и не биха могли да бъдат повлияни от цените на вноса, които по-скоро следват тенденциите. Това се потвърждава от анализа на вносната цена на двигателите, закупени от включените в извадката производители износители, която, за сравнимите модели, като цяло съответства на цените на местните доставчици на двигатели, включително Bafang. По-конкретно, при основния модел (по отношение на позиция и мощност), от който включените в извадката производители износители са внасяли и закупували на вътрешния пазар през разследвания период, ценовата разлика е била по-малка от 3 %.
 (405)
 След разгласяването Bafang заяви, че твърдението, че участниците на вътрешния пазар са тези, които определят цените, и не могат да бъдат повлияни от вносните цени, не беше подкрепено от доказателства. То също така заяви, че констатацията, че цените на вътрешния пазар са на същото равнище като вносните цени, просто отразява адекватността на цените.
 (406)
 В това отношение следва да се припомни, че частичното неоказване на съдействие от страна на ПКНР, обсъдено в съображения 163—173, е лишило Комисията от информация от съществено значение относно структурата на вътрешния пазар на двигатели, както и относно механизма на ценообразуването. Поради това се наложи Комисията да се опре на наличните факти и тя счете за достатъчна информацията, предоставена в отрасловия доклад относно двигателите, упоменат в съображение 404. Освен това, предвид обстоятелството, че вносът на двигатели е представлявал едва 10 % от потреблението на електрически двигатели в Китай през 2017 г., е малко вероятно износителите в други държави да са били в състояние да повлияят, поне в значителна степен, цените на вътрешния пазар. Във всеки случай Bafang не предостави никакви доказателства в подкрепа на това твърдение. Поради това Комисията отхвърли въпросното твърдение.
 (407)
 Вследствие на това, при липса на информация от ПКНР, която да сочи друго, фактът, че цената на двигателите на китайския вътрешен пазар е значително по-ниска от експортната цена, допълнително свидетелства за правителствено упълномощаване и възлагане